《泰伯墓》
清代·顾景文

皇山断矗丰碑卧，再拜重寻古棘门。岂有衣冠藏冥漠，尚余弓剑禅乾坤。

天空祀庙蛟龙入，岁晚郊原雨露繁。陵寝只今俱寂寞，一杯谁并让王尊。

作者简介：顾景文（1631-1675）.字景行，号匏园，无锡人。诸生。端文公曾孙，才华瞻逸，早岁一诗文名一时，晚年杜门养疴，惟守少陵放翁二集，有《匏园诗稿》、《楚游草》行世。